Rettens dom (Syvende Afdeling) af 13. maj 2014 – McBride m.fl. mod Kommissionen

(Forenede sager T-458/10 – T-467/10 og T-471/10)

»Fiskeri — foranstaltninger til bevarelse af fiskeressourcerne — omstrukturering af sektoren — anmodninger om forøgelse af målene for det flerårige udviklingsprogram af hensyn til forbedringer vedrørende sikkerheden om bord — anmodning indgivet af Irland vedrørende forskellige fartøjer — afgørelse truffet efter Rettens annullation af den oprindelige afgørelse vedrørende den samme procedure — ny afgørelse om afslag — Kommissionens manglede kompetence«

Fiskeri — fælles strukturpolitik — flerårige udviklingsprogrammer — foranstaltninger med henblik på at opnå målene med et program om forbedring af sikkerheden til søs, der giver mulighed for at udvide kapaciteten for visse fartøjer — Kommissionens handlebeføjelser — Kommissionens beslutning 2003/245 — anmodning om forøgelse af målene med det flerårige udviklingsprogram FUP IV af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m — manglende retsgrundlag — Kommissionens manglende kompetence (art. 5 TEU og 13, stk. 2, TEU; art. 2, stk. 6, TEUF; Rådets afgørelse 97/413, art. 4, stk. 2; Kommissionens afgørelse 2003/245) (jf. præmis 21, 23-27, 33-36 og 40-46)

Angående

Annullation af Kommissionens afgørelser K(2010) 4758, K(2010) 4748, K(2010) 4757, K(2010) 4751, K(2010) 4764, K(2010) 4750, K(2010) 4761, K(2010) 4767, K(2010) 4754, K(2010) 4753 og K(2010) 4752 af 13. juli 2010 om afvisning af en anmodning indgivet af Irland om forøgelse af målene for det flerårige udviklingsprogram FUP IV for perioden fra den 1. januar 1997 til den 31. december 2001 med henblik på, at der tages hensyn til forbedringer vedrørende sikkerhed for fartøjerne Peadar Elaine II, Heather Jane II, Pacelli, Marie Dawn, Westward Isle, Golden Rose, Shauna Ann, Antartic, Niamh Eoghan, Menhaden og Brendelen, der ejes af henholdsvis Peter McBride, Hugh McBride, Mullglen, Cathal Boyle, Thomas Flaherty, Ocean Trawlers, Patrick Fitzpatrick, Eamon McHugh, Eugene Hannigan, Larry Murphy og Brendan Gill, der blev vedtaget annullation af Kommissionens afgørelse 2003/245/EF af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m (EUT L 90, s. 48) ved henholdsvis Domstolens dom af 17. april 2008, Flaherty m.fl. mod Kommissionen (forenede sager C-373/06 P, C-379/06 P og C-382/06 P, Sml. I, s. 2649), og Rettens dom af 13. juni 2006, Boyle m.fl. mod Kommissionen (forenede sager T-218/03 - T-240/03, Sml. II, s. 1699).

Konklusion

1) Kommissionens afgørelser K(2010) 4758, K(2010) 4748, K(2010) 4757, K(2010) 4751, K(2010) 4764, K(2010) 4750, K(2010) 4761, K(2010) 4767, K(2010) 4754, K(2010) 4753 og K(2010) 4752 af 13. juli 2010 om afvisning af en anmodning indgivet af Irland om forøgelse af målene for det flerårige udviklingsprogram IV med henblik på, at der tages hensyn til forbedringer vedrørende sikkerhed for sagsøgernes fartøjer annulleres.